Հիշեք` հողը նրանն է, ով այնտեղ ապրում ու արարում է: Այսօր դուք եք հնարավորություն ստեղծում մեզ համար, որ մենք հանգիստ ապրենք ու աշխատենք մեր երկրում: Իսկ հայրենի ինչքա՜ն տարածքներ են տոչորվում հարազատ մշակի կարոտից, սեփական զինվորի պահապան աչքից: Հողի ու նրա պահապան զինվորի գիտակցությո՛ւնն է ինձ մղում ամեն տարեմուտի հատուկ շնորհավորել հատկապես սահմանապահ հայ զինվորներին, իսկ Ամանորի գիշերը` առաջին շնորհավորանքների պահին, հիշել նրանց ու մաղթել խաղաղ արշալույսներ, բարի ու անփորձանք ծառայություն, անամպ երկինք…